**Dodatok č. 1 k Zmluve o združených dodávkach zemného plynu č. 1220000204**

 **pre odberateľov kategórie „M“ (Maloodber a Malé podniky)**

 (ďalej len „Dodatok“)

**Zmluvné strany:**

|  |  |
| --- | --- |
| **Dodávateľ/obchodník:** | **Odberateľ/zákazník:** |
| **LAMA energy a.s. - organizačná zložka**Šulekova 2811 06 BratislavaIČO: 45 890 935DIČ: 4020 298 018IČ DPH: SK4020298018Zapísaná v OR Okresného súdu Bratislava I, oddiel: Po, vložka č.: 1902/BZastúpený (meno a priezvisko, funkcia): Ing. Pavel Stuchlík − vedúci organizačnej zložky | **Číslo zákazníka: 13000258****Mesto Stará Turá**SNP 1/291601 Stará Turá IČO: 00312002DIČ: 2020381990IČ DPH: -Zapísaná v -Zastúpený (meno a priezvisko, funkcia): Ing. Ján Kišš - primátor |

**Špecifikácia odberného miesta (ďalej len „OM“):****\***

|  |  |  |  |
| --- | --- | --- | --- |
| **Adresa OM** | **Zmluvný ročný odber ZP (MWh)** | **Druh tarify** | **Číslo POD** |
| **Ulica** | **Pop. č./ orient. č.** | **Obec** | **PSČ** |
| 8.apríla | 217/2 | Stará Turá | 91601 | 58,230 | M4 | SKSPPDIS000410404769 |

*\*) v prípade viac odberných miest sa vypĺňa Príloha č. 1 k tomuto Dodatku*

**Zmluvné strany sa dohodli na nasledovnom osobitnom dojednaní k Zmluve o združených dodávkach zemného plynu**

**MO-14052, číslo: 1220000204 zo dňa 08. 09. 2014 (ďalej len „Zmluva“):**

1. Dodávateľ sa zaväzuje počas obdobia 12 kalendárnych mesiacov od účinnosti Dodatku k Zmluve v dohodnutom druhu tarify uplatniť ocenenie dodávky plynu zložkou **ceny za komoditu (SOPO) vo výške 26,10 EUR/MWh bez spotrebnej dane a DPH.** Obdobie uplatnenia dohodnutej ceny v zmysle predošlej vety začína plynúť dňom 01. 11. 2014.
2. Zmluvné strany sa dohodli, že týmto Dodatkom Zmluva nadobúda účinnosť na dobu určitú, na obdobie v zmysle bodu 1) tohto Dodatku.
3. Výška ceny za distribúciu, prepravu a skladovanie je stanovená podľa Cenníka Dodávateľa pre Maloodber / Malé podniky platného v čase dodávky plynu, a to v súlade s právoplatným rozhodnutím Úradu pre reguláciu sieťových odvetví SR.
4. Dodávateľ sa zaväzuje poskytnúť Odberateľovi neobmedzenú toleranciu odberu v rámci prečerpania alebo nedočerpania zmluvného objemu. Odberateľovi budú za prípadné prekročenie ročného množstva distribuovaného plynu v rámci hornej hranice tarifnej skupiny OM refakturované len poplatky zo strany prevádzkovateľa distribučnej siete (PDS) v zmysle Prevádzkového poriadku PDS.
5. Po uplynutí vyššie definovaného obdobia podľa bodu 1), pokiaľ jedna zo Zmluvných strán písomne neoznámi druhej Zmluvnej strane zámer ukončiť Zmluvu v lehote 1 mesiac pred dátumom ukončenia jej účinnosti, účinnosť Zmluvy sa automaticky predlžuje o dobu, na ktorú bola dohodnutá, a to i opakovane, avšak riadi sa ďalej podľa štandardných Obchodných podmienok a platného Cenníka Dodávateľa, pokiaľ sa Zmluvné strany nedohodnú inak.
6. Dodatok sa vzťahuje na dodávku plynu do vyššie špecifikovaného OM, prípadne viac OM uvedených v Prílohe č. 1 k tomuto Dodatku. Počas obdobia účinnosti Dodatku nie je možné meniť dohodnutý druh tarify pre jednotlivé OM.
7. Pri ukončení Zmluvy v celom rozsahu pred uplynutím jej účinnosti, t.j. obdobia podľa bodu 1) tohto Dodatku má Dodávateľ právo na doúčtovanie rozdielu medzi cenou SOPO  podľa príslušného Cenníka Dodávateľa platného v čase podpisu Zmluvy a SOPO  podľa bodu 1) tohto Dodatku za spotrebu odobratú počas obdobia účinnosti Dodatku.
8. Ostatné ustanovenia Zmluvy, ktoré nie sú upravené Dodatkom, riadia sa ustanoveniami zákona č. 251/2012 o energetike a o zmene a doplnení niektorých zákonov, zákona č. 122/2013 Z. z. o ochrane osobných údajov a o zmene a doplnení niektorých zákonov, zákonom č. 25/2006 Z. z. o verejnom obstarávaní a o zmene a doplnení niektorých zákonov, príslušnou legislatívou v platnom znení a platnými Obchodnými podmienkami Dodávateľa.
9. Táto zmluva nadobúda platnosť dňom podpisu oprávnenými zástupcami oboch Zmluvných strán a účinnosť v deň nasledujúci po dni, v ktorom bude táto Zmluva zverejnená v súlade s § 47a ods. 1 zákona č. 40/1964 Zb. Občiansky zákonník, v platnom znení, najskôr však 01.11.2014. Zmluvné strany sa dohodli, že povinnosť zverejniť Zmluvu podľa predchádzajúcej vety má Odberateľ, ktorý je povinný o splnení tejto povinnosti bezodkladne informovať Dodávateľa.
10. Dodatok je spísaný a podpísaný v dvoch vyhotoveniach, z ktorých každej Zmluvnej strane prináleží jedno vyhotovenie.
11. Dodatok je možné meniť a dopĺňať len na základe vzájomnej písomnej dohody Zmluvných strán.
12. Dodatok sa stáva platným dňom podpisu Zmluvnými stranami a účinným dňom 01. 11. 2014.
13. Zmluvné strany po prečítaní textu Dodatku zhodne prehlasujú, že jeho zneniu porozumeli, a že ho uzatvárajú na základe slobodnej a vážnej vôle, bez akéhokoľvek nátlaku, ktorý by na nich pôsobil, na znak čoho pripájajú pod jeho znenie svoje podpisy.

**Za Dodávateľa/obchodníka: Za Odberateľa/zákazníka:**

V Bratislave dňa ................... V Starej Turej dňa .....................

............................................................................. ............................................................................

Ing. Pavel Stuchlík Ing. Ján Kišš